text:
13/1991. (VIII. 29.) rendelete.  a közterületek és ingatlanok rendjéről, a település köztisztaságáról (Egységes szerkezet) A Dombóvár Város Önkormányzatának Képviselő-testülete a város, valamint üdülőterülete tiszta, esztétikus városképének formálása, a környezet rendje iránti igényes magatartás felkeltése érdekében – a helyi körülményekből adódó sajátos feladatokra – a helyi önkormányzatokról szóló 1990. LXV. törvény 16. § (1) bekezdésének felhatalmazása alapján az alábbi rendeletet alkotja.1
I. fejezet Általános rendelkezések 1. § (1) A rendelet hatálya kiterjed a jogi személyekre és természetes személyekre, illetve azok társaságaira.
(2) A rendeletet alkalmazni kell:
a) a települési szilárd hulladékokkal, a háztartási hulla
dékokkal, azok kezelésével és ártalmatlanításával, a közterületek tisztántartásával, a köztisztasági szolgáltatásokkal
összefüggő tevékenységre, továbbá
b) a közterületek rendjével, igénybevételével kapcsolatos tevékenységre. 2. §
E rendelet alkalmazása szempontjából:
a) köztisztasággal összefüggő tevékenység: az egyes
ingatlanok – ezen belül különösen a lakóépületek és az
emberi tartózkodásra (üdülés, pihenés, szállás stb. céljára)
szolgáló más épületek, továbbá a nem lakás céljára szolgáló helyiségek és a hozzájuk tartozó területek –, valamint
a közterületek tisztántartása,
b) települési szilárd hulladékkal összefüggő tevékenység: a települési szilárd hulladék kezelése, ártalmatlanítása
és hasznosítása,
c) közterület: az ingatlan-nyilvántartásban közterületként nyilvántartott belterületi földrészlet (közút, járda, tér,
közpark), továbbá az építmények közhasználatra átadott
része (épületárkád alatti járda stb.), város közhasználatú
zöldterülete,
1 Módosította a 8/2005. (I. 28.) R. d) települési szilárd hulladék: a háztartási hulladék
(szemét) és az egyéb szilárd hulladék,
e) háztartási hulladék (szemét): a lakásokban, valamint
a lakás, üdülés, pihenés céljára használt egyéb helyiségekben, valamint a lakók köztes használatára szolgáló helyiségekben és területeken keletkezett szilárd hulladék, így
pl. a salak (beleértve a központi hűtésből keletkezett salakot is), a rongy, a söpredék, hamu, korom, edény, eszköz,
ablaküveg, papír, konyhai hulladék (ideértve a műanyag
konzervdobozt, üveget, kisebb mértékű bútordarabot), továbbá a kisebb mennyiségű falvakolat, a kerti és gazdasági
hulladék, falomb, nyesedék, valamint a lakásban folytatott
vállalkozási tevékenység gyakorlásából keletkezett hulladék, ha a naponta keletkező mennyisége nem haladja meg
a rendelet alkalmazása szempontjából szokásosnak minősülő mennyiséget, mely 25 liter,
f) egyéb szilárd hulladék: a lakásban és az emberi tartózkodásra szolgáló más helyiségekben felhalmozódott
szilárd hulladék (nagyobb mértékű berendezési tárgy, lom,
bútor, ágybetét, háztartási berendezés és készülék stb., valamint az azokhoz tartozó területeken, illetőleg a közterületeken keletkezett szilárd hulladék, szemét),
g) köztisztasági szolgáltatás: a közterületek tisztántartása, valamint a települési szilárd hulladék kezelése,
h) tisztántartás: az egyes ingatlanok és közterületek tisztítása, hó- és síkosságmentesítése, illetőleg pormentesítése,
i) kezelés: a települési szilárd hulladék összegyűjtése,
átmeneti tárolása és a kijelölt lerakóhelyre való elszállítása,
j) ártalmatlanítás: a települési szilárd hulladéknak kijelölt lerakóhelyen, illetőleg létesítményben történő – hasznosítás nélküli – elhelyezése,
k) kutyavezetés:2 az eb a tartózkodási helyétől a kutyasétáltató helyig legrövidebb úton történő eljuttatása,
l) kutyasétáltatás:3 az erre a célra kijelölt helyen az
ebek pórázon történő sétáltatása.
II. fejezet Köztisztasági feladatok Az ingatlanok és közterületek tisztántartása
3. § (1) Az egyes ingatlanok és azok környezetének tisztántartásáról az ingatlan tulajdonosa, kezelője, tartós használója, illetőleg haszonélvezője (a továbbiakban együtt:
tulajdonos), másnak a használatában lévő ingatlanok
(ingatlanrészek, helyiségek) tisztántartásáról pedig a használó, illetőleg a bérleti jogviszonyból származó kötelezettsége szerint – a bérlő (a továbbiakban együtt: használó)
köteles gondoskodni.
2Beiktatta a 49/2006. (XII. 20.) R., hatályba lép: 2007. március 1.
3Beiktatta a 49/2006. (XII. 20.) R., hatályba lép: 2007. március 1.
Ezen belül:
a) a lakó- és emberi tartózkodásra szolgáló más épüle
tek közös használatú részének (lépcsőház, folyosó, pince,
padlásrész, kapualj, szárító, udvar stb.) tisztaságáról, rendszeres takarításáról, rovar- és rágcsálómentesítésről a tulajdonosnak kell gondoskodnia,
b) házfelügyelő alkalmazása esetén a tulajdonost, kezelőt terhelő kötelezettségek végrehajtása a házfelügyelő
feladata.
Házfelügyelő alkalmazása nélkül ezek a kötelezettségek azt a bérlőt terhelik, akivel a tulajdonos a ház és a járda
tisztántartásával kapcsolatos teendők ellátására igazoltan
megállapodást kötött.
(2) A tulajdonos köteles gondoskodni:
a) az ingatlan előtti járdaszakasz (járda hiányában egy
méter széles területsáv, illetőleg ha a járda mellett zöldsáv
is van, az útig terjedő teljes terület),
b) a járdaszakasz melletti nyílt árok és ennek műtárgyai, továbbá
c) tömbtelken a külön tulajdonban álló egyes épületek
gyalogos megközelítésére és körüljárására szolgáló terület
tisztántartásáról, kaszálásáról, a csapadékvíz zavartalan
lefolyását akadályozó anyagok és más hulladékok eltávolításáról.
(3) A vegyes tulajdonú épületek előtti járdaszakasz tisztántartása a tulajdonosok, valamint a használók közös kötelezettsége, amit részleteiben megállapodásban rögzítenek.
(4) Intézmény, szórakozóhelyek, vendéglátó-ipari egységek, kereskedelmi üzlethelyiségek és más elárusító helyek előtti járdaszakasz tisztántartása, hó- és síkosságmentesítése mind nyitvatartási időben, mind azon túl a használó, illetve a létesítményt üzemeltető kötelessége.
(5) A gondozatlan járdaszakasz, vagy nyílt árok tisztítását, kaszálását az önkormányzat az ingatlan tulajdonosa
terhére elvégezteti.
4. § (1) A közforgalmú közúti közlekedés céljára szolgáló
tömegközlekedési járművek esetében:
a) a közterületen levő üzemi területek, végállomások,
pályaudvarok tekintetében a járművek üzembentartója,
b) a belterületen levő és az a) pont alá nem tartozó helyiségek, várakozóhelyek, járdaszigetek és a járdától füvesített területtel vagy egyéb módon elkülönített megállóhelyek tekintetében az önkormányzat,
c) a külterületen levő és az a) pont hatálya alá nem tartozó váróhelyiségek, várakozóhelyek és megállóhelyek tekintetében a közforgalmú jármű üzembentartója, autóbusz-megállóhelyek tekintetében a közút kezelője köteles
a rendszeres tisztántartásról, továbbá az ott keletkezett
hulladék eltávolításáról gondoskodni.
5. § Szilárd burkolatú utak, terek tisztántartásáról és a burkolatlan utak rendben tartásáról az önkormányzat köteles
gondoskodni.
6. § (1) Közterületen szemetet, hulladékot, cigarettacsikket
csak az erre a célra rendszeresített és felállított tartályokba
szabad dobni.4
(2) A szeméttartályok kihelyezése és rendszeres ürítése
az önkormányzat feladata.
(3) Az üzletek, vendéglátóegységek, elárusítóhelyek
előtt a szemétgyűjtő tartályok elhelyezése és tisztántartása
az üzemeltető feladata.
7. § Az ingatlantulajdonosok feladata az ingatlanokkal kapcsolatban:
(1) A város területén lévő ingatlanok tulajdonosai, használói kötelesek ingatlanukat megművelni, illetve rendbentartani, gyomtól, gaztól, szeméttől, vadon élő bokortól
megtisztítani.
(2) A város területén működő vállalatok, üzemek, intézmények, állami, szövetkezeti, vállalkozói és személyi tulajdonban lévő kereskedelmi egységek, vendéglátó-ipari
és szolgáltató létesítmények külső és belső nagytakarítását
(a környezet rendezését) az üzemeltetők kötelesek minden
év április 30-ig elvégezni, rendben tartásukról pedig folyamatosan gondoskodni.
Kötelesek továbbá a homlokzat, az épület szerkezeti
egységeinek (előtető, ernyőszerkezet, cégtábla stb.) jó karbantartására.
(3) A kereskedelmi, vendéglátó-ipari és szolgáltató létesítmények üzemeltetői a kirakatokat kőtelesek tisztántartani és a kirakatokat az üzlet profiljának, jellegének megfelelően árubemutatásra használni és ízlésesen berendezni.
8. § (1) A röplapok utcai terjesztői kötelesek a terjesztés
megkezdése előtt a röplapok szétszóródásával keletkező
hulladék eltakarításáért – az engedélyben megjelölt szervnek (személynek) – díjat fizetni.
(2)5 4 Módosította a 28/2006. (VI. 30.) R., hatályos: 2006. július 1.
5 Hatályon kívül helyezte a 11/1998. (IV. 1.) R.
9. § (1) Építés, bontás vagy felújítás miatt üresen álló ingatlan tisztántartása a kivitelező feladata.
(2)6 (3) Építésnél, bontásnál, tatarozásnál, az úttest felbontásánál a keletkező por és szenny elterjedését meg kell akadályozni. Az úttesten, járdákon az építőanyagot úgy kell
tárolni, hogy ne szennyezze a közterületet.
A települési szilárd hulladék (szemét) kezelése
és elszállítása
10. §7 10/A. §8 Települési szilárd hulladék lerakása
és ártalmatlanítása
11. §9 III. fejezet A közterület rendje 12. §
(1) Közterületen anyagot lerakni és tárolni, közterületet
elfoglalni, illetve a rendeltetésszerűtől eltérő módon használni csak engedély alapján lehet.
(2) A meghatározott időtartamra szóló kézterület-használati engedély kiadásánál ügyelni kell arra, hogy a közterületen lévő berendezések, felszerelési tárgyak, fák, növények szabadon maradjanak és ne rongálódjanak.
A kiadott engedélyben meg kell határozni a helyreállítás módját, idejét és a költségvetési kötelezettséget, beleértve a környezetszennyezés megszüntetését is.
(3) A közterületek, sportolás céljára szolgáló területek
beszennyezése tilos. A köztisztaság megóvása és a balesetek elkerülése végett az említett területeken szemetet, hulladékot, cigarettacsikket, szennyező vagy egészségre ártalmas anyagot kiönteni, elszórni, kiengedni vagy eldobni
nem szabad.10
13. §11 6 Hatályon kívül helyezte a 11/1998. (IV. 1.) R.
7 Hatályon kívül helyezte a 14/2004. (IV. 19.) R.
8 Hatályon kívül helyezte a 14/2004. (IV. 19.) R.
9 Hatályon kívül helyezte a 14/2004. (IV. 19.) R.
10 Módosította a 28/2006. (VI. 30.) R., hatályos: 2006. július 1.
11 Hatályon kívül helyezte a 14/2004. (IV. 19.) R.
14. § Az utcai vagy egyéb közterületen működő árusok kötelesek az árusítóhely környékét állandóan tisztántartani, az
árusításból keletkezett hulladékot összegyűjteni és annak
elszállításáról, vagy kihelyezett tartályba való elhelyezéséről gondoskodni.
15. § (1) Szórakozóhely, vendéglátó-ipari egység, kereskedelmi üzlethelyiség, kerthelyiség és más elárusítóhely
előtti járdaszakaszon és a közterületen, a közterülethez
közvetlenül kapcsolódó kapualjban, átjáróban a szeszes
ital fogyasztása tilos.
(2) Az (1) bekezdésben meghatározott tilalom nem vonatkozik a rendezvények területére, ahol ideiglenes jelleggel, engedéllyel létesítenek elárusítóhelyet, illetve a vendéglátó-ipari előkertre.
(3) A (2) bekezdésben engedélyezett árusítás esetén a
terület rendezvény utáni takarítását és tisztántartását a rendezvény befejezése után egy napon belül, saját költségén
az a személy köteles elvégezni, vagy elvégeztetni, aki részére az engedélyt kiadták. Amennyiben a terület takarítását nem végzi el, az önkormányzat végezteti és a költséget
az árusítóval megtérítteti.
IV. fejezet Zöldterületek fenntartása és kezelése 16. §
(1) E rendelet alkalmazása szempontjából közhasználatú zöldterület a város bel- és külterületén, az önkormányzati tulajdonban lévő minden:
a) közterületnek minősülő közpark,
b) pihenésre, szórakozásra, testedzésre is szolgáló
védő- és parkerdő,
c) lakó-, illetőleg üdülőépületek elhelyezésére szolgáló
tömbtelek (játszó- és pihenőkert stb.) céljára kialakított
része, ha az épület tulajdonosa, használója nem azonos a
közkert tulajdonosával és annak fenntartásáról az önkormányzat gondoskodik,
d) közutat, járdát szegélyező, illetőleg a közúti forgalmat irányító vagy elválasztó részben, vagy egészben, fákkal, növényzettel ellátott közterület.
(2) Közhasználatú zöldterület, fenntartásának minősül
azok karbantartása, felújítása, korszerűsítése, így különösen:
a) a növényzet, valamint a talaj folyamatos ápolása, védelme, gondozása,
b) a növényzet pótlása, időszakos cseréje, c) a kerti és sétautak, a játszási, pihenési, szórakozási,
testedzési célokat szolgáló kerti építmények, berendezések és felszerelések üzemképes állapotban tartása, a játszótéri homokozók homokjának szükség szerinti fertőtlenítése és cseréje,
d) a kertészeti építmények (díszkerítések) jó állapotban
tartása,
e) kerti és sétautak tisztántartása, hó- és síkosságmentesítése, továbbá
f) kézparkok felügyelete. 17. § (1) A város területén lévő közhasználatú parkok, védőés parkerdők építéséről, felújításáról, fenntartásáról, gondozásáról, ápolásáról az önkormányzat megbízás útján
gondoskodik.
(2) A lakóházak elhelyezésére szolgáló tömbtelkeken
kialakított játszóterek, zöldterületek és növényzet kezelését és ápolását a lakóházak tulajdonosának vagy a lakóházak használóinak (bérlőinek) kell elvégezniük.
(3) A város területén lévő gazdálkodó szervek, valamint
intézmények területén lévő zöldterületek, valamint növényzet ápolását és az időszerű növényvédelmi munkálatokat saját maguk kötelesek elvégezni.
18. § (1) Tilos a közparkban a gyepre letelepedni, átjárni, a
zöldterületre járművel behajtani és parkolni.
(2) Tilos a közhasználatú parkban a növények, a növényi részek (virágok, levél, termés stb.) szedése, a fák megcsonkítása, a fákra plakátok ragasztása és kiszegezése.
(3) A közhasználatú, valamint az egyéb zöldterületen a
hasznos állatok, a védett madarak bármely eszközzel történő zavarása, a fészkek rongálása, a tojások és fiókák kiszedése és irtása tilos.
(4) A közhasználatú zöldterületekhez tartozó játszótereket és játszószereket 14 éven aluli, a tornaszereket 16 éven
aluli gyermekek használhatják.
(5) A közhasználatú és egyéb zöldterületen, valamennyi
közkifolyónál, kútnál járművet mosni, a közhasználatú
parkban állatot legeltetni és itatni tilos.
(6)12 (7) A közhasználatú zöldterületek és egyéb zöldterületeken lévő növényzet, valamint felszerelési és berendezési
tárgyak megóvásának, a köztisztasági feladatok végrehajtásának, a közterület-foglalási engedélyek, a zöldterületek
felbontási engedélyek végrehajtásának a helyszíni ellenőrzését – bírságolási jogkörrel rendelkező – közterület-felügyelő látja el.
12 Hatályon kívül helyezte a 14/2004. (IV. 19.) R.
(8) Tilos az e rendelet 4. számú mellékletében szereplő
közterületeken a dohányzás. Az 5. számú melléklet tartalmazza a dohányzásra kijelölt helyeket.13
(9) Dombóvár város polgármestere korlátozza a közterületeken az ebek sétáltatását. Az ebek sétáltatására alkalmas területeket a 6. számú melléklet tartalmazza. A többi
közterületen kutyát sétáltatni tilos.14
V. fejezet Szabálysértési rendelkezések 19. § Szabálysértést követ el és 30 000 Ft-ig terjedő pénzbírsággal sújtható:15
(1) aki az ingatlan tisztántartásáról, rendszeres takarításáról, rovar- és rágcsálómentesítéséről nem gondoskodik,
(2) aki az ingatlan előtti járdaszakasz tisztántartásáról,
hó- és síkosságmentesítéséről, valamint a járdaszakasz
melletti nyílt árok és ennek műtárgyai tisztántartásáról
nem gondoskodik,
(3) aki a tömbtelken a külön tulajdonban álló egyes épületek gyalogos megközelítésre szolgáló terület tisztántartásáról, hó- és síkosságmentesítéséről nem gondoskodik,
(4) a szórakozóhelyek, vendéglátó-ipari egységek,
kereskedelmi üzlethelyiségek és más elárusítóhelyek használója, illetve üzemeltetője, ha a helyiségek hó- és síkosságmentesítését elmulasztja, továbbá ha szemétgyűjtő tartályt nem helyez el, illetve azt nem tartja tisztán,
(5) az a gazdálkodó szerv, amely az üzemeltetésében
lévő kereskedelmi egységek, vendéglátó-ipari és szolgáltató létesítmények külső, belső nagytakarítását, valamint a
kirakatok tisztántartását nem végzi el,
(6) a közforgalmú közúti közlekedés céljára szolgáló tömegközlekedési járművek esetében a járművek üzembentartója, a közút kezelője, az üzemi területek, végállomások, pályaudvarok, megálló- és várakozóhelyek rendszeres tisztántartásáról nem gondoskodik,
(7) aki a közterületen tartott rendezvényt követően a takarítási kötelezettségének határidőben nem tesz eleget,
(8) aki építésnél, bontásnál, tatarozásnál a közterületet
engedélytől eltérő módon használja, vagy közterület-használati engedélyben foglalt kötelezettégének nem tesz eleget,
(9)16 13 Beiktatta a 49/2006. (XII. 20.) R., hatályba lép: 2007. március 1.
14 Beiktatta a 49/2006. (XII. 20.) R., hatályba lép: 2007. március 1.
15 Módosította a 14/2000. (IV. 14.) Ök. R.
16 Hatályon kívül helyezte a 14/2000. (IV. 14.) Ök. R.
(10) aki közterületen anyagot engedély nélkül lerak és
48 órán túl engedély nélkül tárol,
(11) aki zöldterületre járművel behajt, ott parkol, (12) aki közhasználatú vagy zöldterületen járművet
mos,
(13) az a gazdálkodó szerv, intézmény, amely a területén levő zöldterületek gondozását elmulasztja,
(14) aki a közhasználatú zöldterületet és az építményeinek, berendezéseinek, felszereléseinek állagát szándékosan megrongálja,
(15) aki zöldterületen védett madár fészkét megrongálja, tojásokat, fiókákat kiszedi, kiírtja.
(16)17 aki a 10/A. §-ban szabályozott égetési tilalmat
megszegi.
20. § Szabálysértést követ el és 30 000 Ft-ig terjedő pénzbírsággal sújtható:18
(1) aki a hulladékgyűjtő körül szemetet hagy maga után,
(2) aki a hulladékgyűjtők tisztántartásáról, fertőtlenítéséről, szabályos tárolásáról nem gondoskodik,
(3)19 (4)20 (5)21 (6)22 aki az utcán a szemetet, a cigarettacsikket, vagy
egyéb más hulladékot nem az arra rendszeresített tárolóedénybe helyezi.
21. § Szabálysértést követ el és 30 000 Ft-ig terjedő pénzbírsággal sújtható:23
(1) aki közpark területére telepszik, azon átjár, (2) aki zöldparkban állatot legeltet vagy itat, ebet játszótérre bevisz, vagy sétányon, parkban póráz nélkül vezet.
(3) Aki a 4. sz. mellékletben megjelölt közterületeken
dohányzik.24
(4) Aki a kijelölt kutyasétáltató helyeket kivéve ebet
közterületen sétáltat.25
17 Beiktatta a 27/1999. (IX. 28.) R.
18 Módosította a 14/2000. (IV. 14.) R.
19 Hatályon kívül helyezte a 14/2000. (IV. 14.) R.
20 Hatályon kívül helyezte a 14/2000. (IV. 14.) R.
21 Hatályon kívül helyezte a 14/2000. (IV. 14.) R.
22 Beiktatta a 28/2006. (VI. 30.) R., hatályos: 2006. július 1.
23 Módosította a 14/2000. (IV. 14.) R.
24 Beiktatta a 49/2006. (XII. 20.) R., hatályba lép: 2007. március 1.
25 Beiktatta a 49/2006. (XII. 20.) R., hatályba lép: 2007. március 1.
22. § Szabálysértést követ el, és 30 000 Ft-ig terjedő pénzbírsággal sújtható:26
(1) aki zöldterületen növényeket szed, hasznos állatokat, védett madarakat megzavar,
(2) aki a közhasználatú zöldterület és azok építményeit,
berendezéseit, felszerelését rendeltetéstől eltérő módon
használja vagy gondatlanságból megrongálja.
23. §27 Záró rendelkezések 24. § A rendelet 1991. október 1. napján lép hatályba, egyidejűleg a közterületek tisztántartásáról és a háztartási szemét
kezeléséről szóló 1/1981. (II. 18.) sz. tanácsrendelet, a fásított és parkosított területek védelméről szóló 7/1993.
(XII. 22.) sz. tanácsrendelet, az üzletek környékén történő
szeszes ital fogyasztásának tilalmáról szóló 2/1979.
(III. 28.) sz. tanácsrendelet, és az azt módosító 1/1985.
(II. 27.) sz. tanácsrendelet 1. §-a, valamint a közterületi díjak megállapításáról szóló 15/1990. sz. vb. határozat hatályát veszti.
2. számú melléklet Kóbor ebek befogásával kapcsolatos rendelkezések
1. Az önkormányzat területén a kóbor, gazdátlan ebek
befogását az Ebtenyésztők Dombóvári Egyesületének
gyepmestere végzi a Polgármesteri Hivatal megbízása
alapján.
2. A befogott ebet a gyepmesteri telepre kell szállítani,
nyilvántartásba venni és a hatósági állatorvos utasítása
szerint 8 napig őrizni, gondozni.
3. A gyepmesteri telepre beszállított ebek 8 napos megfigyelési idejében jelentkező tulajdonos részére az ebet ki
kell adni abban az esetben, ha a tulajdonos a gondozási és
tartási díjat (etetési költséget) megtéríti.
4. Amennyiben a befogott eb tulajdonosa 8 napon belül
nem jelentkezik, az ebet ki kell irtani.
4. számú melléklet Az alábbi közterületeken tilos a dohányzás
– Játszótereken található játékeszközök körzetének
10 m-es védőtávolságán belül,
26 Módosította a 14/2000. (IV. 14.) Ök. R.
27 Hatályon kívül helyezte a 14/2004. (IV. 19.) R.
– oktatási intézményeket övező közterületen és parkolókban, kivéve az 5. sz. mellékletben található dohányzásra kijelölt helyen,
– egészségügyi intézményeket övező közterületen és
parkolókban, kivéve az 5. sz. mellékletben található dohányzásra kijelölt helyen,
– kulturális intézményeket övező közterületen és parkolókban, kivéve az 5. sz. mellékletben található dohányzásra kijelölt helyen,
– szociális intézményeket övező közterületen és parkolókban, kivéve az 5. sz. mellékletben található dohányzásra kijelölt helyen,
– közintézményeket övező közterületen és parkolókban, kivéve az 5. sz. mellékletben található dohányzásra
kijelölt helyen,
– különböző felekezeti egyházi intézményeket övező
közterületen, kivéve az 5. sz. mellékletben található dohányzásra kijelölt helyen,
– újdombóvári temetőben, kivéve az 5. sz. mellékletben található dohányzásra kijelölt helyen,
– Kossuth téren, kivéve az 5. sz. mellékletben található
dohányzásra kijelölt helyen,
– Petőfi téren, kivéve az 5. sz. mellékletben található
dohányzásra kijelölt helyen,
– kórházi parkoló, buszmegálló, üzletek előtti közterületen, kivéve az 5. sz. mellékletben található dohányzásra
kijelölt helyen,
– 516. sz. Ipari Szakképző Iskola és Kollégiumot övező
közterületen, beleértve a CBA áruházat övező közterületet, kivéve az 5. sz. mellékletben található dohányzásra kijelölt helyen,
– Szent Imre téren,
– Arany János tér teljes területén, kivéve az 5. sz. mel
lékletben található dohányzásra kijelölt helyen,
– 56-os forradalom terén,
– Illyés Gyula Gimnáziumot övező közterületen,
– Szent István téren, kivéve az 5. sz. mellékletben talál
ható dohányzásra kijelölt helyen,
– Hunyadi téren, kivéve az 5. sz. mellékletben található
dohányzásra kijelölt helyen,
– Kertvárosi temetőben, kivéve az 5. sz. mellékletben
található dohányzásra kijelölt helyen. 5. számú melléklet Közterületeken dohányzásra kijelölt helyek
1. sz. dohányzásra kijelölt hely: Újdombóvári temetőnél
a volt mázsaház helyén lévő parkolóban dohányzásra kijelölt hely 3 m-es körzetében
2. sz. dohányzásra kijelölt hely: a Kossuth tér ÉK-i területén dohányzásra kijelölt helyek 3 m-es körzetében
3. sz. dohányzásra kijelölt hely: a Petőfi téren a szelektív hulladékgyűjtő sziget mellett dohányzásra kijelölt hely
3 m-es körzetében
4. sz. dohányzásra kijelölt hely: kórház mellett található
pénzváltó automata mellé dohányzásra kijelölt hely 3 m-es
körzetében.
5. sz. dohányzásra kijelölt hely: 516. sz. Ipari Szakképző Iskola és Kollégium és a CBA áruház közötti pad
mellé dohányzásra kijelölt hely 3 m-es körzetében
6. sz. dohányzásra kijelölt hely: Arany János téri orvosi
rendelő és templom között kijelölt dohányzóhely 3 m-es
körzetében
7. sz. dohányzásra kijelölt hely: Művelődési Központ és
Könyvtár bejárata mellett dohányzásra kijelölt hely 3 m-es
körzetében
8. sz. dohányzásra kijelölt hely: bíróság bejárata mellett
dohányzásra kijelölt hely 3 m-es körzetében
9. sz. dohányzásra kijelölt hely: polgármesteri hivatallal
szemben levő totózó előtt dohányzásra kijelölt hely 3 m-es
körzetében
10. sz. dohányzásra kijelölt hely: rendőrség előtt a hirdetőtáblához közelebb eső pad mellé dohányzásra kijelölt
hely 3 m-es körzetében
11. sz. dohányzásra kijelölt hely: Hunyadi téren található buszmegállóban dohányzásra kijelölt hely 3 m-es körzetében
12. sz. dohányzásra kijelölt hely: Hunyadi téren található Napsugár áruház mellett dohányzásra kijelölt hely
3 m-es körzetében
13. sz. dohányzásra kijelölt hely: Illyés Gyula Gimnázium melletti buszmegállóban dohányzásra kijelölt hely
3 m-es körzetében
14. sz. dohányzásra kijelölt hely: Kertvárosi temető Hetényi úti parkolójában dohányzásra kijelölt hely 2 m-es
körzetében
II. rész 2007. évi CVII.
törvény a települési önkormányzatok többcélú kistérségi
társulásáról szóló
2004. évi CVII. törvény módosításáról 1. § A települési önkormányzatok többcélú kistérségi
társulásáról szóló 2004. évi CVII. törvény melléklete helyébe e törvény melléklete lép.
2. § Ez a törvény a kihirdetését követő 8. napon lép hatályba.
Sólyom László s. k., Dr. Szili Katalin s. k.,
köztársasági elnök az Országgyűlés elnöke


type: legislation

jurisdiction: Hungary

text:
16/2008. (VIII. 30.) NFGM rendelete a gépek biztonsági követelményeiről és megfelelőségének tanúsításáról.
A fogyasztóvédelemről szóló 1997. évi CLV. törvény
56. § a) pontjában kapott felhatalmazás alapján, a nemzeti
fejlesztési és gazdasági miniszter feladat- és hatásköréről
szóló 134/2008. (V. 14.) Korm. rendelet 1. § b) pontjában
meghatározott feladatkörömben eljárva a következőket
rendelem el:
A rendelet hatálya 1. § (1) E rendelet hatálya
a) a gépek;
b) a cserélhető berendezések;
c) a biztonsági berendezések;
d) a teherfelvevő eszközök;
e) a láncok, kötelek és hevederek;
f) a leszerelhető mechanikus erőátviteli szerkezetek;
valamint
g) a részben kész gépek alapvető egészségvédelmi és biztonsági követelményeire
terjed ki.
(2) E rendelet hatálya nem terjed ki:
a) a géphez annak eredeti gyártója által szállított olyan
tartalék biztonsági berendezésre, amely az azonos berendezés kicserélésére szolgál;
b) a vásárban, vidámparkban használt különleges (mutatványos) – rögzített vagy mobil – berendezésre;
c) a kifejezetten nukleáris felhasználásra kialakított
vagy alkalmazott olyan gépre, amelynek meghibásodása
radioaktív emissziót okozhat;
d) a fegyverre, beleértve a lőfegyvert is;
e) a következő járművekre:
ea) a közúti járművek műszaki megvizsgálásáról szóló
5/1990. (IV. 12.) KöHÉM rendelet hatálya alá tartozó kockázatok tekintetében a mezőgazdasági vagy erdészeti traktorokra, az ezekre a járművekre szerelt gép kivételével,
eb) a közúti járművek műszaki megvizsgálásáról szóló
5/1990. (IV. 12.) KöHÉM rendelet hatálya alá tartozó gépjárművekre és pótkocsijaikra, az ezekre a járművekre szerelt gép kivételével,
ec) a közúti járművek műszaki megvizsgálásáról szóló
5/1990. (IV. 12.) KöHÉM rendelet hatálya alá tartozó motorkerékpárokra és segédmotoros kerékpárokra, az ezekre
a járművekre szerelt gép kivételével,
ed) a kizárólag versenyre szánt járműre, valamint
ee) a légi-, vízi és vasúti járműre, az erre a járműre sze
relt gép kivételével; f) a tengerjáró hajóra, a mobil part menti szerkezetre és
az ilyen hajó vagy egység fedélzetén elhelyezett berendezésre;
g) a kifejezetten katonai célra vagy rendvédelmi szerv
céljára tervezett és gyártott gépre;
h) a kifejezetten kutatási célra, ideiglenes laboratóriumi használatra tervezett és gyártott gépre;
i) a bányászati aknaszállító gépre;
j) a művészeti előadások során az előadók mozgatására
szánt gépre;
k) a következő villamossági és elektronikus termékcso
portokra, ha az egyes villamossági termékek biztonsági
követelményeiről és az azoknak való megfelelőség értékeléséről szóló 79/1997. (XII. 31.) IKIM rendelet hatálya alá
tartozik:
ka) a házi használatra szolgáló háztartási berendezésre,
kb) az audio- és videoberendezésre,
kc) az informatikai berendezésre,
kd) a közönséges irodai berendezésre,
ke) a kisfeszültségű kapcsolóberendezésre és vezérlő
műre,
kf) a villamos motorra;
l) a következő nagyfeszültségű villamos berendezé
sekre:
la) a kapcsolóberendezésre és vezérlőműre,
lb) a transzformátorra.
(3) E rendelet hatálya nem terjed ki a gépre, ha az 1. mellékletben meghatározott alapvető követelményeket külön
jogszabály részben vagy egészben egyedileg meghatározza.
Értelmező rendelkezések 2. § E rendelet alkalmazásában
1. bejelentett szervezet: a nemzeti fejlesztési és gazda
sági miniszter (a továbbiakban: miniszter) által külön jogszabály szerint a gépek és biztonsági berendezések vizsgálatára, ellenőrzésére és tanúsítására kijelölt, a gépekről és a
95/16/EK irányelv módosításáról szóló, 2006. május 17-i
2006/42/EK európai parlamenti és tanácsi irányelv szerint
bejelentett szervezet;
2. biztonsági berendezés: a 2. mellékletben felsorolt
biztonsági berendezés, amelyet biztonsági feladat ellátása
érdekében önállóan hoznak forgalomba, és amelynek hibája vagy hibás működése személyek biztonságát vagy
egészségét veszélyeztetheti, és amely nem szükséges a gép
működéséhez vagy amelyet általános alkatrészekkel pótolni lehet;
3. cserélhető berendezés: olyan eszköz, amelyet egy
gép vagy traktor üzembe helyezését követően a kezelő
maga szerel fel a gépre vagy traktorra, hogy annak működését megváltoztassa vagy egy új működési funkcióval
lássa el, ha ez a berendezés nem szerszám;
4. EK-megfelelőségi nyilatkozat: a gyártó vagy az
Európai Gazdasági Térségben (a továbbiakban: EGT) letelepedett meghatalmazott képviselője írásbeli nyilatkozata
arról, hogy a gép vagy a külön forgalmazott biztonsági berendezés megfelel a jogszabályban előírt biztonsági előírásoknak;
5. EK-típusvizsgálati tanúsítvány: a bejelentett szervezet által kiadott dokumentum annak igazolására, hogy a
gép típusmintája a jogszabályban előírt biztonsági előírásoknak megfelel;
6. forgalomba hozatal: a gép vagy részben kész gép
első alkalommal történő hozzáférhetővé tétele az EGT-n
belüli forgalmazás vagy használat céljából, akár visszterhesen, akár ingyenesen, és az alkalmazott eladási technikáktól függetlenül;
7. gép:
a) az olyan, nem közvetlenül emberi vagy állati erőt al
kalmazó hajtási rendszerrel felszerelt vagy felszerelésre
szánt, összekapcsolt alkatrészek és alkotóelemek együttese, amelyek közül legalább egy mozog, és amelyeket valamely meghatározott felhasználás céljából kapcsoltak
össze,
b) az a) pontban meghatározott együttes, amelyből
csak azok az elemek hiányoznak, amelyek a helyszínen
való összeszereléshez vagy az energia- és meghajtó forráshoz való csatlakoztatáshoz szükségesek,
c) az a) és a b) pontban meghatározott együttes, amely
akkor van beszerelésre kész és működőképes állapotban,
ha felszerelik szállítóeszközre, vagy beszerelik épületbe
vagy építménybe,
d) az a), b) és c) pontban meghatározott együttes vagy a
14. pontban meghatározott részben kész gép, amelyeket
ugyanazon cél elérése érdekében olyan módon rendeznek
el és vezérelnek, hogy egységes egészként működjenek,
e) kizárólag közvetlen emberi erővel hajtott, összekapcsolt alkatrészek és alkotóelemek együttese, amelyek közül legalább egy mozog, és amelyeket teher emelésének
céljából kapcsoltak össze;
8. gyártó: a fogyasztóvédelemről szóló 1997. évi CLV.
törvény 2. § k) pontjában meghatározott gyártó; ilyen személy hiányában gyártónak kell tekinteni bármely természetes vagy jogi személyt vagy jogi személyiség nélküli
gazdasági társaságot és szervezetet, aki vagy amely a gépet vagy a részben kész gépet forgalomba hozza, üzembe
helyezi;
9. honosított harmonizált szabvány: elismert szabványügyi testület által, az Európai Bizottság (a továbbiakban: Bizottság) megbízása alapján a műszaki szabványok
és szabályok terén történő információszolgáltatási eljárás
megállapításáról szóló, 1998. június 22-i 98/34/EK európai parlamenti és tanácsi irányelvben megállapított eljárással összhangban az európai követelmények meghatározása céljából elfogadott, kötelező erővel nem bíró műszaki
előírás, amelyet a magyar eljárási rendnek megfelelően
nemzeti szabványként közzétettek;
10. láncok, kötelek és hevederek: olyan láncok, kötelek
vagy hevederek, amelyeket emelőgépek és emelőgép-tartozékok részeként emelés céljára terveztek és gyártottak;
11. leszerelhető mechanikus erőátviteli szerkezet:
olyan leszerelhető szerkezeti rész, amely erő átvitelére
szolgál egy saját meghajtással rendelkező gép vagy traktor
és egy másik gépezet között, az első rögzített csapágynál
történő összekapcsolásuk által; ha védőburkolattal együtt
hozzák forgalomba, ezeket egy terméknek kell tekinteni;
12. meghatalmazott képviselő: bármely természetes
vagy jogi személy, jogi személyiség nélküli gazdasági társaság és szervezet, aki vagy amely az EGT-ben lakóhellyel
vagy székhellyel rendelkezik, és írásos meghatalmazást
kapott a gyártótól, hogy nevében eljárva teljesítse az e rendeletben meghatározott valamennyi kötelezettséget vagy
azok egy részét, valamint a részére előírt formai követelményeket;
13. rendeltetésszerű használat: a gép használati, kezelési útmutatójában vagy termékismertetőjében feltüntetett,
a gyártó vagy az EGT-ben letelepedett meghatalmazott
képviselője által tervezett célnak és az előírt üzemeltetési
módnak megfelelő használat;
14. részben kész gép: olyan egység, amely önmagában
nem képes meghatározott funkciót ellátni; a meghajtórendszer részben kész gépnek minősül; a részben kész gép
csak arra szolgál, hogy beépítsék vagy hozzászereljék egy
másik géphez vagy egy másik részben kész géphez vagy
berendezéshez, ily módon létrehozva egy, az e rendelet hatálya alá tartozó gépet;
15. üzembe helyezés: a gép első, az EGT területén történő rendeltetésszerű használatbavétele;
16. teherfelvevő eszköz: olyan, a teher megtartását szolgáló és az emelőgéphez kapcsolható tartozék vagy alkatrész, amelyet a berendezés és a teher közé vagy a teherre
magára helyeztek, vagy amely a teher részét képezi, és
amelyet önállóan hoznak forgalomba; a hevederek és elemeik is teherfelvevő eszköznek minősülnek.
Biztonsági követelmények 3. § (1) Gép vagy részben kész gép csak akkor hozható forgalomba vagy helyezhető üzembe, ha megfelel az e rendelet szerinti biztonsági és egészségvédelmi előírásoknak, és
rendeltetésszerű összeszerelés, karbantartás és használat
vagy az ésszerűen előre látható rendellenes használat mellett nem veszélyezteti személyek, állatok életét, testi épségét, egészségét és a vagyonbiztonságot.
(2) A gépet vagy részben kész gépet úgy kell tervezni,
gyártani, kialakítani, és akkor lehet forgalomba hozni, ha
megfelel az 1. mellékletben meghatározott alapvető biztonsági és egészségvédelmi követelményeknek.
(3) Az olyan gépet, amely a CE jelölést viseli, és amelyhez mellékelték a 3. melléklet A. pontjában meghatározott
tartalmú EK-megfelelőségi nyilatkozatot, úgy kell tekinteni, mint amely megfelel e rendelet rendelkezéseinek.
(4) A honosított harmonizált szabványnak megfelelően
gyártott gépet úgy kell tekintetni, hogy az megfelel a szabvány által lefedett alapvető biztonsági és egészségvédelmi
követelményeknek.
(5) A (4) bekezdésben említett honosított harmonizált
szabványok jegyzékét a Magyar Szabványügyi Testület a
hivatalos lapjában közzéteszi.
4. § A kiállításokon, bemutatókon és hasonló rendezvényeken (a továbbiakban: bemutatók) olyan gép vagy részben
kész gép is kiállítható, amely nem felel meg az alapvető
biztonsági és egészségvédelmi követelményeknek, ha jól
látható és egyértelmű felirattal jelzik, hogy a gép vagy
részben kész gép nem megfelelő, és mindaddig nem hozható forgalomba, amíg a megfelelőségét a gyártó vagy az
EGT-ben letelepedett meghatalmazott képviselője nem
biztosítja. A kiállítónak a bemutatók során megfelelő intézkedéseket kell tennie a személyek életének, testi épségének, egészségének védelme biztosítására.
A gépekre vonatkozó megfelelőségértékelési eljárások 5. § (1) A gyártónak vagy meghatalmazott képviselőjének a
gép e rendelet szerinti megfelelősége igazolásához a (2),
(3) és (4) bekezdésben előírt megfelelőségértékelési eljárások egyikét kell alkalmaznia. Ehhez a gyártónak vagy
meghatalmazott képviselőjének rendelkeznie kell a szükséges eszközökkel vagy azoknak számukra hozzáférhetőknek kell lenniük.
(2) A 4. mellékletben fel nem sorolt gépek vonatkozásában a gyártónak vagy a meghatalmazott képviselőjének az
5. mellékletben előírt módon, a gépgyártás belső ellenőrzéseit kell megfelelőségértékelési eljárásként alkalmaznia.
(3) A 4. mellékletben felsorolt gépek vonatkozásában
– ha a gyártás során kielégítették a honosított harmonizált
szabványok követelményeit, és e szabványok az összes
vonatkozó alapvető egészségvédelmi és biztonsági követelményt előírják – a gyártónak vagy a meghatalmazott
képviselőjének választása szerint a következő eljárások
egyikét kell alkalmaznia:
a) az 5. mellékletben előírt módon a gépgyártás belső
ellenőrzését mint megfelelőségértékelési eljárást vagy
b) a 6. mellékletben előírt EK-típusvizsgálati eljárást és
a 5. melléklet 2. pontjában előírt belső ellenőrzést a gép
gyártási fázisában vagy
c) a 7. mellékletben előírt teljes minőségbiztosítási eljárást.
(4) A 4. mellékletben felsorolt gépek vonatkozásában
– ha azokat nem vagy csak részben a honosított harmonizált szabványok szerint gyártották vagy ha a honosított
harmonizált szabványok nem vonatkoznak az összes alapvető egészségvédelmi és biztonsági követelményre, vagy
ha az adott gépre vonatkozóan nem létezik honosított harmonizált szabvány – a gyártónak vagy a meghatalmazott
képviselőjének választása szerint a következő eljárások
egyikét kell alkalmaznia:
a) a 6. mellékletben előírt EK-típusvizsgálati eljárást és
az 5. melléklet 2. pontja szerinti, a gép gyártásának belső
ellenőrzéseit;
b) a 7. mellékletben előírt teljes minőségbiztosítási eljárást.
6. § A gyártónak vagy a meghatalmazott képviselőjének a
forgalomba hozatalhoz a 8. melléklet „A” pontjában meghatározott műszaki dokumentáció alapján a gépre a 3. melléklet A. pontjában meghatározott adatokat tartalmazó
EK-megfelelőségi nyilatkozatot kell kiállítania, amelynek
a forgalomba hozataltól kezdődően hozzáférhetőnek kell
lennie.
Részben kész gépekre vonatkozó eljárások 7. § (1) A részben kész gépek gyártója vagy annak meghatalmazott képviselője a forgalomba hozatal előtt biztosítja:
a) az 8. melléklet „B” pontjában előírt vonatkozó műszaki dokumentáció elkészítését;
b) a 9. mellékletben előírt összeszerelési utasítások elkészítését;
c) a 3. melléklet B. részében meghatározott adatokat
tartalmazó beépítésre vonatkozó nyilatkozat kiállítását.
(2) A szerelési utasításokat és a beépítési nyilatkozatot
mindaddig mellékelni kell a részben kész géphez, amíg azt
a kész gépbe be nem építik. Ezt követően a szerelési utasítás és a beépítési nyilatkozat a kész gép műszaki dokumentációjának részét képezi.
Megfelelőségi jelölés 8. § (1) A gépet a gyártónak vagy a meghatalmazott képviselőjének a forgalomba hozatal előtt a 10. melléklet szerinti
CE megfelelőségi jelöléssel kell ellátnia.
(2) A megfelelőségi jelölés a gépen kizárólag akkor helyezhető el, ha a gép a rá vonatkozó, az áruk biztonságosságával összefüggő és megfelelőségi jelölést előíró összes
jogszabály előírásainak megfelel.
(3) A megfelelőségi jelölést a gépen jól láthatóan, egyértelműen és maradandóan kell elhelyezni.
(4) A gépen nem helyezhető el a megfelelőségi jelöléssel összetéveszthető jelölés. Minden más jelölést csak úgy
lehet elhelyezni, hogy az a megfelelőségi jelölés láthatóságát és olvashatóságát ne befolyásolja.
Piacfelügyelet 9. § A külön jogszabályban meghatározott piacfelügyeleti
hatóságok ellenőrzik a gépekre és a részben kész gépekre
vonatkozó, e rendelet szerinti előírások betartását, és jogosultak minden olyan intézkedést megtenni, amelyre jogszabály felhatalmazást ad.
10. § (1) Ha az e rendelet hatálya alá tartozó CE megfelelőségi jelöléssel, EK-megfelelőségi tanúsítvánnyal ellátott gép
a rendeltetésszerű használat során, az ésszerűen előre látható feltételek mellett veszélyezteti a személyek, állatok
vagy anyagi javak biztonságát, a piacfelügyeleti hatóság
elrendeli a már forgalomba hozott gép forgalomból való
kivonását, megtiltja annak forgalomba hozatalát vagy
üzembe helyezését, használatát; jogosult elrendelni az áru
visszahívását és megtett intézkedéseiről haladéktalanul tájékoztatja a Bizottságot, megjelölve az intézkedés alapjául
szolgáló következő okok valamelyikét:
a) az 1. mellékletben meghatározott alapvető biztonsági és egészségvédelmi követelményeknek való nem megfelelés vagy
b) a honosított harmonizált szabványok nem megfelelő
alkalmazása vagy
c) a honosított harmonizált szabványok hiányosságai. (2) A piacfelügyeleti hatóság a gyártót vagy meghatalmazott képviselőjét kötelezi, hogy a terméket haladéktalanul a jogszabályi előírásokban foglaltaknak megfelelően
alakítsa át és a jogsértést szüntesse meg, ha
a) az e rendelet értelmében elhelyezett CE-jelölést
olyan terméken helyezték el, amely nem tartozik e rendelet
hatálya alá;
b) a CE-jelölés vagy az EK-megfelelőségi nyilatkozat
hiányzik;
c) a 8. § (4) bekezdésének értelmében tiltott jelölés van
elhelyezve a gépen.
(3) Ha az (1) és (2) bekezdésben meghatározott nem
megfelelőség továbbra is fennáll, a piacfelügyeleti hatóság
a gépet a piacról kivonja, annak forgalomba hozatalát,
üzembe helyezését, használatát megtiltja.
11. § Ha a piacfelügyeleti hatóság megállapítja, hogy a honosított harmonizált szabványokban foglaltak nem felelnek
meg teljes mértékben az 1. mellékletben meghatározott
követelményeknek, köteles az ügyet haladéktalanul, indokolással ellátva a 98/34/EK európai parlamenti és tanácsi
irányelv 5. cikke szerint létrehozott szakbizottság elé terjeszteni.
Bejelentett szervezet 12. § (1) A miniszter – külön jogszabály szerinti eljárás során – kijelöli az 5. § (3) és (4) bekezdése szerinti megfelelőségértékelés lefolytatására jogosult, a 11. melléklet követelményeinek megfelelő szervezeteket. A kijelölésről a
miniszter – külön eljárás szerint – értesíti a Bizottságot és a
többi tagállamot, megjelölve azokat az egyes megfelelőségértékelési eljárásokat és gépkategóriákat, amelyekre
ezeket a szervezeteket kijelölték, a Bizottság által előzőleg
adott azonosító számaikkal együtt.
(2) A miniszter visszavonja a kijelölést, ha a szervezet
már nem felel meg a külön jogszabályban foglalt követelményeknek vagy súlyos kötelezettségszegést vagy mulasztást követ el. A kijelölés visszavonásáról a Bizottságot
és a többi tagállamot a miniszter haladéktalanul értesíti.
13. § (1) Ha egy bejelentett szervezet megállapítja, hogy e
rendelet vonatkozó követelményeinek a gyártó nem tett
vagy nem tesz eleget vagy a bejelentett szervezet az EKtípusvizsgálati tanúsítványt vagy a minőségbiztosítási
rendszer jóváhagyást nem adhatta volna ki a gyártó számára, akkor a bejelentett szervezetnek az arányosság elvét
figyelembe véve, a kiadott tanúsítványt vagy jóváhagyást
részletes indokolás kíséretében fel kell függesztenie vagy
vissza kell vonnia vagy korlátoznia kell, kivéve ha az érintett követelményeknek való megfelelőséget a gyártó a
megfelelő korrekciós intézkedések végrehajtásával garantálja.
(2) A tanúsítvány vagy jóváhagyás felfüggesztése,
visszavonása vagy korlátozása esetén a bejelentett szervezet haladéktalanul értesíti a többi tagállamot és a Bizottságot.
14. § (1) A fegyverek, lövőkészülékek, valamint ezek lőszereinek vizsgálatáról szóló 31/2006. (VI. 1.) GKM rendelet
1. § (1) bekezdése helyébe a következő rendelkezés lép:
„(1) E rendelet alkalmazási köre kiterjed a fegyverek, a
fegyverek fődarabjai, valamint azok lőszerei, továbbá a
hatástalanított fegyverek vizsgálatára.”
(2) A fegyverek, lövőkészülékek, valamint ezek lőszereinek vizsgálatáról szóló 31/2006. (VI. 1.) GKM rendelet
a következő 8/A. §-sal egészül ki:
„8/A. § A hordozható, robbanópatronnal működő rögzítő, és egyéb összeerősítésre szolgáló gépek (lövőkészülékek) 2011. június 30-át követően nem hozhatók forgalomba.”
Záró rendelkezések 15. § (1) Ez a rendelet 2009. december 29-én lép hatályba.
(2) Hatályát veszti a gépek biztonsági követelményeiről
és megfelelőségének tanúsításáról szóló 21/1998. (IV. 17.)
IKIM rendelet.
Az Európai Unió jogának való megfelelés 16. §
Ez a rendelet a gépekről és a 95/16/EK irányelv módosításáról szóló, 2006. május 12-i 2006/42/EK európai parlamenti és tanácsi irányelvnek való megfelelést szolgálja, az
irányelv 24. cikke kivételével.
Bajnai Gordon s. k.,
nemzeti fejlesztési és gazdasági miniszter